ΓΡΑΠΤΗ ΕΡΩΤΗΣΗ E-2698/02

υποβολή: Kurt Lechner (PPE-DE) προς την Επιτροπή

(26 Σεπτεμβρίου 2002)

Θέμα: Ελεύθερη κυκλοφορία πολιτών

Είναι εν γνώσει της Επιτροπής ότι οχήματα που έχουν άδεια κυκλοφορίας στη Γερμανία και έχουν περάσει από τον τεχνικό έλεγχο (ΙΧ, ρυμουλκά) κυκλοφορούν παράνομα με βάση κάποιες τεχνικές λεπτομέρειες (στη συγκεκριμένη περίπτωση: μεταλλικό δακτύλιο που προσαρμόζεται επιπρόσθετα στον κοτσαδόρο), με αποτέλεσμα ναπόκεινται οι οδηγοί τους σε δίωξη· Συμφωνεί με την αρχή της ελεύθερης κυκλοφορίας πολιτών εντός της ΕΕ το ότι τέτοιες εθνικές διατάξεις, όσοπάρχουν, προκαλούν χρονοβόρες δικαστικές διαδικασίες· Διαβλέπει η Επιτροπή τη δυνατότητα να εγγυηθεί ενιαία τεχνικά πρότυπα για οχήματα (τεχνικό έλεγχο) στην ευρωπαϊκή εσωτερική αγορά· Έχουν τα κράτη μέλη τηνποχρέωση να ενημερώνουν το κοινό για τις εσωτερικές τους τεχνικές διατάξεις που αφορούν οχήματα·

Απάντηση του κ. Liikanen εξ ονόματος της Επιτροπής

(30 Οκτωβρίου 2002)

Από την1η Ιανουαρίου 1998, τα αυτοκίνητα κατηγορίας Μ1 (επιβατικά ιδιωτικής χρήσης) αποτελούν το αντικείμενο κοινοτικής παραλαβής κατά τύπο σε εφαρμογή της οδηγίας 70/156/ΕΟΚ(1). Για το σκοπό αυτό οφείλουν να ανταποκρίνονται σε 45 τεχνικές διατάξεις εναρμονισμένες στο εσωτερικό της Κοινότητας. Κατά συνέπεια, τα κράτη μέλη δεν δύνανται πλέον να απαιτούν ιδιαίτερους ή πρόσθετους εξοπλισμούς για τα οχήματα αυτά σε εφαρμογή εθνικών κανονισμών. Αντίθετα τα ρυμουλκούμενα εμπίπτουν πάντα στην εφαρμογή των εθνικών νομοθεσιών.

Σε ότι αφορά τη διάταξη πέδησης, όπου αναφέρεται ειδικότερα η συγκεκριμένη περίπτωση, τα οχήματα θα πρέπει να ανταποκρίνονται στις τεχνικές διατάξεις της οδηγίας 71/320/ΕΟΚ(2). Τα ρυμουλκούμενα οφείλουν να συμμορφούνται προς τις διατάξεις αυτές μόνο εφόσον τα κράτη μέλη τις έχουν καταστήσειποχρεωτικές μέσω των εθνικών τους κανονισμών.

Η οδηγία 71/320/ΕΟΚ προβλέπει ειδικές τεχνικές διατάξεις για τη διασφάλιση της ασφαλούς χρήσης των οχημάτων σε περίπτωση τυχαίου διαχωρισμού ενός ρυμουλκούμενου από το ρυμουλκό όχημα. Στην πράξη οι μηχανισμοί που επιτρέπουν τη συμμόρφωση προς τις διατάξεις αυτές είναι εγκατεστημένοι στα ρυμουλκούμενα οχήματα.

Από το 1970 η Επιτροπή θεσπίζει οδηγίες που εναρμονίζουν τις εφαρμοστέες στα αυτοκίνητα τεχνικές διατάξεις. Οι ενλόγω οδηγίες τίθενται σε ισχύ στο πλαίσιο της κοινοτικής παραλαβής κατά τύπο. Τη στιγμή αυτή, η Επιτροπή προετοιμάζει την αναδιατύπωση της οδηγίας 70/156/ΕΟΚ που θα καταστήσει δυνατή την επέκταση της κοινοτικής παραλαβής κατά τύπο σε άλλες κατηγορίες οχημάτων και ειδικότερα στα ρυμουλκούμενα.

Αναμένοντας αυτή την πλήρη εναρμόνιση, η Σύμβαση της Βιέννης περί οδικής κυκλοφορίας της 8ης Νοεμβρίου 1968 ορίζει τις τεχνικές διατάξεις που διέπουν τους συρμούς ελαφρών οχημάτων σε διεθνή κυκλοφορία. Οι διατάξεις σκοπό έχουν να διευκολύνουν την ελεύθερη κυκλοφορία των οχημάτων ανά την Ένωση εξασφαλίζοντας συγχρόνως την ασφάλεια των χρηστών.

Η δημοσίευση των τεχνικών διατάξεων που θα εφαρμόζονται εντός της επικράτειας κράτους μέλους εμπίπτει στο πεδίο της εθνικής νομοθεσίας των κρατών μελών.

(1) Οδηγία 70/156/ΕΟΚ του Συμβουλίου, της 6ης Φεβρουαρίου 1970, περί προσέγγισης των νομοθεσιών των κρατών μελών που αφορούν την έγκριση τύπου των οχημάτων με κινητήρα και των ρυμουλκούμενων τους (ΕΕ L 42 της 23.2.1970), όπως τροποποιήθηκε με την οδηγία 92/53/ΕΟΚ του Συμβουλίου της 18ης Ιουνίου 1992 (ΕΕ L 225 της 10.8.1992).

(2) Οδηγία 71/320/ΕΟΚ του Συμβουλίουl, της 26ης Ιουλίου 1971, περί προσέγγισης των νομοθεσιών των κρατών μελών που αφορούν την έγκριση τύπου των οχημάτων με κινητήρα και των ρυμουλκούμενων τους (ΕΕ L 202 της 6.9.1971).